cyanic-selkie/wikianc huggingface dataset:
Latvijas Nedzirdīgo savienība
Iekšējā struktūra
LNS dibinājusi vairākas SIA ar noteiktām funkcijām: SIA "LNS Rehablitācijas centrs", kas sniedz surdotulka, sociālās rehabilitācijas, pieaugušo izglītības pakalpojumu, nodarbojas ar zīmju valodas un nedzirdīgo kultūras veicināšanu, SIA "LNS Surdotehniskās palīdzības centrs", kas nodrošina Latvijā dzīvojošajiem cilvēkiem ar dzirdes problēmām nepieciešamos tehniskos palīglīdzekļus un kvalificētu speciālistu konsultācijas, SIA „LNS Nekustamie īpašumi”, kas apsaimnieko LNS piederošos nekustamos īpašumus, un SIA „LNS Dane”, kas izveidojusies uz 1952. gadā izveidotā Daugavpils Mācību ražošanas uzņēmuma bāzes un specializējusies šūšanas nozarē.
Teritoriālā struktūra
Latvijas Nedzirdīgo savienību pašlaik veido astoņas reģionālās biedrības, vairākām no kurām ir teritoriālās grupas. Pašlaik (2023. gadā) pastāv Daugavpils, Kuldīgas, Liepājas, Rēzeknes, Rīgas, Smiltenes, Valmieras un Ventspils reģionālās biedrības. Reģionālās biedrības pastāvējušas arī citās pilsētās. Visnesenāk (2017. gada 31. decembrī) tā likvidēta Pļaviņās. Tās bijušas arī Jelgavā (slēgta 1974. gadā), Cēsīs, Līvānos un Alūksnē.
Vislielākā ir Rīgas reģionālā biedrība ar 1079 biedriem (2017. gada 1. janvārī), kurai ir 14 teritoriālās grupas Rīgas pilsētas Zemgales priekšpilsētā, Kurzemes rajonā, Latgales priekšpilsētā, Vidzemes priekšpilsētā, Ziemeļu rajonā, bijušajā Rīgas rajonā, Jūrmalā, Tukumā, Jelgavā, Pļaviņās un Rīgas Raiņa vidusskolā, kā arī atsevišķas grupas: mākslinieku kopa „Cerība”, LNS grupa un grupa "Tilts" (cilvēkiem ar dzirdes traucējumiem, kuri ikdienā nelieto zīmju valodu).
Toms Laurušs
Toms Laurušs (lt; dzimis, Kauņā) ir Lietuvas starptautiskais lielmeistars šahā (2021).
Biogrāfija
Sekmīgi startējis dažādos Eiropas jauniešu šaha čempionātos. 2008. gadā vecuma grupā U-14 ieņēmis otro vietu, bet 2012. gadā vecuma grupā U-16 bijis trešais. 2009. gadā piedalījies Latvijas atklātajā šaha čempionātā, kur ierindojies 17. vietā. Lietuvas izlases sastāvā piedalījies Pasaules jauniešu (U-16) šaha olimpiādē Stambulā 2012. gadā, kur pie 1. galdiņa ieguvis individuālo sudraba medaļu. Tāpat pārstāvējis Lietuvas izlasi Eiropas komandu čempionātā 2013. un 2015. gadā, un Pasaules šaha olimpiādēs (2014, 2016). Lietuvas šaha čempionātos 2014. gadā bijis bronzas laureāts, bet 2015. gadā ieņēmis 4. vietu. 2016. gadā uzvarējis Lietuvas šaha čempionātā. 2018. gadā uzvarējis Latvijas šaha festivāla "Liepājas rokāde" ātrspēles turnīrā. 2021. gada augustā izcīnījis 3. vietu RTU Open "A" turnīrā.
Viņa vecākā māsa Brigita Stoniene arī ir šahiste.
Pušas katoļu baznīca
Pušas Vissvētās Trīsvienības Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Pušas pagasta centrā Pušā.
Pušas katoļu baznīca ir valsts nozīmes arhitektūras piemineklis.
Vēsture
Dievnams ir koka celtne, kuru uzbūvēja 1743. gadā par Pušas muižas īpašnieka Antona Šadurska līdzekļiem. Dievnamu cēla pēc tā laika būvniecības — guļbūves metodes, celtni cērtot tikai ar cirvi. Uzreiz pēc uzbūvēšanas baznīcu nodeva jezuītu aprūpē, kuri šeit izveidoja jezuītu misiju, sauktu arī par Šadurska misiju. Atpērkot Krievijas kara ministrijai Daugavpils jezuītu īpašumus 1811. gadā, uz Pušu pārcēlās arī Daugavpils jezuīti, ieskaitot noviciātu un kolēģiju. Dagdas jezuītu misija bija arī atkarīga no Pušas jezuītu kolēģijas, kas liek secināt, ka Puša bijis jezuītu centrs, kas pastāvēja līdz 1820. gadam, kad jezuīti tika izraidīti un misijas punkts beidza pastāvēt.
Eksterjers
Dievnams atrodas uzkalnā, lapu koku ieskauts. Baznīcas dārzu aptver žogs — uz mūra pamatiem būvēti ķieģeļu stabiņi ar dēļu latām, bet ieejas vārti ir veidoti no sarkaniem ķieģeļiem. Guļbūves baznīca ir būvēta uz mūra pamatiem, zem kuriem atrodas aizmūrēti pagrabi, kuros apbedīti mirušie jezuīti. Dievnama jumts klāts ar cinkotu skārdu, virs baznīcas ieejas atrodas mazs tornītis. Baznīcas dārza labajā pusē atrodas vietējās nozīmes arhitektūras piemineklis — aptuveni 10 metrus augsts 19. gadsimtā celts zvanu tornis, kurā atrodas divi — 1743. un 1881. gados lieti zvani. Blakus dievnamam atrodas prāvesta A.Trabunasa 1949. gadā būvēta guļbūve, kas kalpo kā draudzes plebānija.
Interjers
Dievnamā ir trīs altāri. Centrālais, 18. gadsimta vidus kokgriezumiem bagātais altāris, kuru papildina 19. gadsimta glezna, ir veltīts Vissvētajai Trīsvienībai. Labajā pusē atrodas Svētā Franciska Džironimo altāris, bet kreisajā — Svētās Dievmātes altāris ar Lurdas Dievmātes statuju tā vidū. Abi sānu altāri tapuši 18. gadsimta vidū. Tikpat seni ir baznīcā aplūkojamie feretrons, monstrance un Svētās Trīsvienības glezna. Baznīcā atrodas darbojošas latviešu ērģeļmeistara J. Gremzes būvētas ērģeles.
Pušas katoļu baznīcas altāri un ērģeles ir valsts nozīmes mākslas pieminekļi.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. No 2006.-2014.gadam draudzi apkalpojis prāvests Mihails Sivickis. Pušas draudze veidojās vienlaicīgi ar baznīcas būvniecības laiku.
Draudzei ir 9 kapsētas — Pušas kapsēta, Sivgaļu kapsēta, Butkānu kapsēta, Pērtnīku kapsēta, Patmalnieku kapsēta, Zundu kapsēta, Žērkļu kapsēta, Zascenku kapsēta un Rukmaņu kapsēta.
Draudzes lielākie svētki
Draudzes lielākie svētki un atlaidu dienas ir Vissvētākās Jaunavas Marijas Dieva Mātes svētki, Sveču diena, Svētā Franciska Džironimo diena, Vissvētākās Trīsvienības svētki, Jēzus Kristus Vissvētākās Sirds svētki, Svēto Joahima un Annas diena, Svētā apustuļa Bartolomeja svētki, Vissvētākās Jaunavas Marijas Bezvainīgās Ieņemšanas svētki.
Luiss Fabianu
Luiss Fabianu Klemente (pt, dzimis ) ir bijušais Brazīlijas futbolists, spēlēja uzbrucēja pozīcijā, bijis Brazīlijas futbola izlases dalībnieks.
Dedpūls
"Dedpūls" (en) ir 2016. gada amerikāņu supervaroņu filma, kuras režisors ir Tims Millers. Filma ir balstīta uz Marvel Comics tāda paša nosaukuma tēlu. Filmai 2018. gadā iznāca turpinājums "Dedpūls 2".
Luiss Fabianu
Vislabāk pazīstams, spēlējot Brazīlijas A sērijas komandā São Paulo un Spānijas La Liga komandā Sevilla.
Dedpūls
Galvenās lomas filmā atveido Raiens Renoldss, Morēna Bakarina, Eds Skreins, T.J. Millers un Džīna Karano. Filmas pirmizrāde notika Parīzē.
Luiss Fabianu
Brazīlijas futbola izlasi pārstāvējis no 2003. līdz 2013. gadam. Ar izlasi uzvarējis 2004. gada Copa América. Piedalījies arī 2010. gada FIFA Pasaules kausā.
Dedpūls
Filmā Veids Vilsons saņem eksperimentālu ārstēšanu no vēža. Tā rezultātā viņš iegūst mutantiem līdzīgas spējas, kā arī rētainu izskatu. Pieņemot Dedpūla identitāti, Vilsons cenšas atrast vīru, kurš ir atbildīgs par viņa jauno izskatu un spējām.
Luiss Fabianu
Sasniegumi
São Paulo
Porto
Sevilla
Tianjin Quanjian
Brazīlija
Aklais purvs (dabas liegums)
Aklais purvs ir dabas liegums Jūgu purvā Aizkraukles novada Daudzeses pagastā. Tā platība ir 2003 ha, purvs aizņem 502 ha jeb 25 % no kopējās dabas lieguma teritorijas. Kūdras slāņa vidējais biezums – 4 m, maksimālais – 9,3 m.
Dabas liegums izveidots 1999. gadā, 2004. gadā iekļauts Natura 2000 teritoriju sarakstā.
Purvā izveidota laipu apļveida dabas taka — Aklā purva taka, kas ved arī gar Ģirupes upi un līdz Ģirupes ezeram. Nelabiekārtota taka ved uz piemiņas vietu 1944. gada pavasara kaujai starp Sarkanās armijas izpletņlēcējiem un Vērmahta karavīriem Otrā pasaules kara laikā.
Aizsargājamie objekti
Dabas liegumā konstatētas 17 īpaši aizsargājamas vaskulāro augu, 8 sūnu un viena ķērpju suga. Retas purvu sugas ir palu grīslis, stāvlapu un plankumainā dzegužpirkstīte, purva sūnene, purvāja vienlape, skrajziedu skarene un mellenāju kārkls. Dabas liegumā dominē boreālie skujkoku meži, no kuriem lielāko daļu aizņem pārmitrie meži, nedaudz sastopami melnalkšņu staignāji un platlapju meži.
Konstatēti četri Eiropas nozīmes īpaši aizsargājamie meža biotopi, kas aizņem 1080 ha jeb 54 % no lieguma kopējās platības:
Konstatētas 29 sauszemes zīdītājdzīvnieku sugas, no tām septiņas ir Eiropas nozīmes īpaši aizsargājamās sugas: lūsis, vilks, bebrs, meža cauna, baltais zaķis, ziemeļu sikspārnis un Natūza sikspārnis. Dabas lieguma teritorijā regulāri uzturas vismaz viens lūsis un vairāki vilki, kas izmanto gan dabas lieguma, gan tam blakus esošos mežu masīvus. Atrasta arī 61 bezmugurkaulnieku suga, no tām astoņas īpaši aizsargājamās sugas: spilgtā purvuspāre, krastu medniekzirneklis, zilspārnu smiltājsisenis, asinssarkanais plakanis, zirgskābeņu zilenītis u.c. Konstatētas 23 Eiropas nozīmes aizsargājamo putnu sugas, liegumā ligzdo jūras ērglis un vairāki zivjērgļi, bikšainais apogs, rubeņi, dzērves, dzeltenais tārtiņš, mežirbes, urālpūces un trīspirkstu dzenis.
Tiri (stacija)
Tiri (et) ir dzelzceļa stacija Igaunijā, Jerves apriņķa Tiri pilsētā, dzelzceļa iecirknī Lelle—Vīlande un tā atrodas 26 km attālumā no Lelles, 52 km attālumā no Vīlandes un 97 km attālumā no Tallinas Baltijas stacijas. Tiri stacija apkalpo vietējo pasažieru vilcienu satiksmi, kā arī veic dzelzceļa kravu operācijas. Tiri stacijā apstājas visi Tallinas un Vīlandes virzienā kursējošie starppilsētu pasažieru dīzeļvilcieni, kā arī tā ir starppilsētu dīzeļvilcienu maršruta Tallina—Tiri galapunkts.
Vēsture
Līdz ar šaursliežu dzelzceļa Vīlande—Tallina un šaursliežu dzelzceļa atzara Tiri—Paide izbūvi 1901. gadā Tiri pilsētā tika atklāta šaursliežu dzelzceļa mezgla stacija. Tās pirmais nosaukums bija Allenküll, tā kā stacija tika būvēta uz Alliku muižas zemes. Esošo nosaukumu stacija ieguva 1923. gadā.
1920. gadā Tiri—Paides šaursliežu dzelzceļa iecirknis tika pagarināts līdz Tamsalu platsliežu dzelzceļa stacijai, nodrošinot Igaunijas šaursliežu dzelzceļa tīkla savienojumus ar platsliežu dzelzceļu gan Tallinā, gan Tamsalu.
Sākot ar 1968. gadu Igaunijas šaursliežu dzelzceļu sistēma tika reorganizēta. Vairāki iecirkņi, tai skaitā Tiri—Paide—Tamsalu tika slēgti (1972. gadā), bet pārējie tika pārbūvēti par platsliežu dzelzceļa iecirkņiem.
Šaursliežu dzelzceļš Tallina—Vīlande tika pārveidots par platsliežu dzelzceļa līniju vairākos posmos. Tallinas—Raplas iecirknī pirmais vilciens pa 1520 mm platuma sliežu ceļu sāka kursēt 1969. gadā, Raplas—Tiri iecirknī — 1972. gadā, bet Tiri—Vīlandes iecirknī - 1974. gadā.
Stacijas ēka
Tiri dzelzceļa stacijas ēka atklāta 1901. gadā līdz ar šaursliežu dzelzceļa izbūvi. Sākotnēji tā bija vienstāva garenas konfigurācijas koka ēka ar lēzenu divslīpes jumtu, kas vēlākajos periodos tika paplašināta.
Lai nodrošinātu visus pasažieru un kravu loģistikas darbībām nepieciešamās funkcijas, 1930. gadā Tiri stacijai tika piebūvēts jauns divstāvu mūra apjoms. Stacijā tika izvietotas pasažieru uzgaidāmās telpas, biroji, pasta nodaļa, telefona centrāle, telegrāfs, kā arī bufete.
Otrā pasaules kara laikā Tiri stacija stipri cieta. 1941. gadā padomju karaspēkam atkāpjoties tika uzspridzināts dzelzceļa tilts pār Pērnavas upi, bet Tiri stacijas koka apjoms tika pilnībā nodzedzināts. Tūlīt pēc kara, 1945. gadā stacijas ēka tika atjaunota.
Tiri stacijas ēdenstornis tika uzcelts 1905. gadā. Līdz ar stacijas ēkas paplašināšanas darbiem 1930. gadā, vecais ūdenstornis tika demontēts un tā vietā uzbūvēts jauns ķieģeļu konstrukcijas tornis. Mūsdienās Tiri stacija darbojas kā multifunkcionāls pasažieru transporta mezgls. 2000. gadā ēkā tika veikti atjaunošanas un restaurācijas darbi. Tiri stacijā darbojas dzelzceļa stacija, autoosta un Tiri tūrisma centrs.
Skatīt arī
Igaunijas pasažieru dzelzceļa pārvadājumi (dienvidu virziens)
Greivuļi
Greivuļi var būt:
Vieglas uzvedības teicamniece
"Vieglas uzvedības teicamniece" (en) ir 2010. gada ASV komēdija, kuras režisors ir Vils Glaks. Galvenās lomas atveido Emma Stouna, Pens Badžlijs, Amanda Bainsa, Dens Bairds, Tomass Heidens Čērčs, Patrīcija Klārksone, Kems Džidžandets un Liza Kudrova. Filmas pirmizrāde notika Toronto filmu festivālā.
Kārtīga vidusskolniece Olīva paļaujas uz skolas baumām par viņas seksuālo dzīvi, lai uzlabotu savu sociālo un finansiālo stāvokli.
Tērvetes novada pašvaldības vadītāju uzskaitījums
Šajā uzskaitījumā apkopoti Tērvetes novada pašvaldības vadītāji. Tērvetes novads tika izveidots 2002. gada 9. decembrī, apvienojot Augstkalnes, Bukaišu un Tērvetes pagastus.
Uzskaitījums
{{legend| gold| Vienoti novadā |border=1px solid #AAAAAA}} {{legend| yellow| Mūsu mājas ir te |border=1px solid #AAAAAA}}
Pjērs Litbarskis
Pjērs Mihaels Litbarskis (de, dzimis ) ir Vācijas futbola treneris un bijušais futbolists, spēlēja uzbrūkošā pussarga pozīcijā, bijušais Rietumvācijas futbola izlases dalībnieks.
Savu karjeras lielāko daļu pavadījis Vācijas klubā 1. FC Köln. 1983. gadā uzvarējis Vācijas kausa izcīņā. Pārstāvējis komandas arī Francijā un Japānā.
Kopā ar Rietumvācijas futbola izlasi uzvarējis 1990. gada FIFA Pasaules kausā. Piedalījies arī 1982. un 1986. gada FIFA Pasaules kausā, kā arī 1984. un 1988. gada Eiropas čempionātā.
Pēc spēlētāja karjeras beigām strādājis par treneri Japānā, Vācijā, Austrālijā, Irānā un Lihtenšteinā.
Sasniegumi
1. FC Köln
Rietumvācija
Georgijs Ļvovs
Georgijs Ļvovs (krievu: Георгий Евгеньевич Львов, dzimis 1861. gada 2. novembrī Drēzdenē, miris 1925. gada 7. martā netālu no Parīzes, tagad Buloņa-Bijankūra) bija krievu valstsvīrs un politiķis.
Krievijas Pagaidu valdības pirmais ministrs un priekšsēdētājs no 1917. gada 2. marta līdz 7. jūlijam. Kadetu partijas biedrs (1905—1917). Februāra revolūcijas laikā imperators Nikolajs II, no vienas puses, un Valsts domes Pagaidu komiteja, no otras puses, iecēla Ļvovu par Krievijas Impērijas valdības vadītāju ar valsts vadītāja funkcijām.
Jūnija ofensīvas neveiksme un boļševiku jūlijā organizētā sacelšanās noveda pie valdības krīzes. Ļvovs 1917. gada 7. jūlijā atkāpās no Ministru kabineta vadītāja un iekšlietu ministra amata. Pagaidu valdību vadīja kara un jūras ministrs Aleksandrs Kerenskis.
Dzīve pēc Oktobra revolūcijas
Pēc Oktobra revolūcijas apmetās uz dzīvi Tjumeņā. 1918. gada martā viņu arestēja un aizveda uz Jekaterinburgu. Trīs mēnešus vēlāk Lvovu un vēl divus ieslodzītos (Lopuhinu un kņazu Goliciņu) atbrīvoja līdz tiesas procesam ar aizliegumu izbraukt, bet Lvovs nekavējoties pameta Jekaterinburgu un devās uz Omsku, ko bija okupējis saceltais Čehoslovākijas korpuss.
Omskā izveidotā Pagaidu Sibīrijas valdība uzdeva Ļvovam doties uz Amerikas Savienotajām Valstīm (jo tika uzskatīts, ka tieši šī lielvalsts var sniegt visātrāko un visefektīvāko palīdzību pretboļševiku spēkiem), lai tiktos ar prezidentu Vudro Vilsonu un citiem valstsvīriem, iepazīstinātu viņus ar pretpadomju spēku mērķiem un iegūtu palīdzību no bijušajiem Krievijas sabiedrotajiem Pirmajā pasaules karā.
Emanuels Petī
Savas karjeras laikā pārstāvējis Monaco, Arsenal, Barcelona un Chelsea. Vislielāko daļu spēlētāja karjeras pavadījis Monaco komandā, ar kuru 1997. gadā izcīnīja Francijas 1. divīzijas čempionu titulu. Ar Arsenal komandu 1998. gadā uzvarējis Anglijas Premjerlīgā.
Francijas futbola izlases sastāvā aizvadījis 63 mačus un guvis 6 vārtus. Uzvarējis 1998. gada FIFA Pasaules kausā un 2000. gada Eiropas čempionātā.
Sasniegumi
Monaco
Brēmeles
Brēmeles ir ciems Valmieras novada Kocēnu pagastā. Atrodas pagasta austrumu daļā.
Apdzīvotā vieta atrodas pie autoceļa P18, Gaujas upes krastā.
Vektoru telpa
Vektoru telpa, arī lineāra telpa, ir parastās trīsdimensiju telpas vispārinājums. Vektoru telpa ir jebkuru divu vektoru kopa, kam ir definētas saskaitīšanas un reizināšanas darbības ar skaitli jeb skalāru lielumu. Vektoru telpai ir arī dažādi speciālgadījumi: Banaha telpa, Eiklīda telpa, Hilberta telpa. Vektoru telpas pēta lineārajā algebrā.
Fedorenki
Fedorenki ir ciems Isnaudas pagastā, Ludzas novadā. Atrodas 287 km attālumā no Rīgas Istalsnas krastos.
1419. gads
1419. gads bija parastais gads, kas pēc Jūlija kalendārā sākās svētdienā.
Adibans Bāškarans
Baškarans Adhibans (ta, en; dzimis Tamilnādā) ir Indijas starptautiskais lielmeistars šahā (2010).
Biogrāfija
Vairākārt pārstāvējis Indiju Pasaules un Āzijas junioru šaha čempionātos dažādās vecuma grupās. 2007. gadā uzvarējis Āzijas junioru šaha čempionātā U14 vecuma grupā. 2008. gadā uzvarējis Pasaules junioru šaha čempionātā U16 vecuma grupā un izcīnījis bronzas medaļu Āzijas junioru šaha čempionātā U20 vecuma grupā. 2009. gadā Mumbajā uzvarējis Indijas šaha čempionātā. 2010. gadā uzvarējis starptautiskajā šaha turnīrā Olomoucā. 2011. gadā dalījis pirmo vietu starptautiskajā šaha turnīrā Amsterdamā. 2013. gadā izcīnījis sudraba medaļu Indijas šaha čempionātā, uzvarējis Barselonas starptautiskajā šaha turnīrā Open Internacional de Sants un piedalījies Pasaules kausa izcīņā šahā pēc izslēgšanas sistēmas, kurā 3. kārtā zaudējis Hikaru Nakamuram. 2014. gadā izcīnījis sudraba medaļu Āzijas individuālajā šaha čempionātā un uzvarējis starptautiskajā šaha turnīrā Bīlē. 2021. gada novembrī Rīgā ierindojies 90. vietā 2021. gada "FIDE Chess.com Grand Swiss" turnīrā. 2022. gada novembrī izcīnījis bronzas medaļu Āzijas individuālajā šaha čempionātā vīriešiem.
Pārstāvējis Indijas komandu lielākajos komandu šaha turnīros:
Kosovas olimpisko medaļnieku uzskaitījums
Šajā uzskaitījumā apkopoti Kosovas sportisti, kas olimpiskajās spēlēs ir izcīnījuši medaļas.
Līdz šim Kosova olimpiskajās spēlēs ir izcīnījusi tikai vienu medaļu, šo medaļu izcīnījusi džudiste Majlinda Kelmendi.
Sportistu uzskaitījums
''Iekļauti tie sportisti, kas Olimpiskajās spēlēs piedalījušies un izcīnījuši medaļas, pārstāvot Kosovu. Sportisti sakārtoti alfabētiskā secībā pēc uzvārda.''
Olimpiskie medaļnieki (citu valstu sastāvā)
''Šajā sadaļā iekļauti tie Kosovas/kosoviešu izcelsmes sportisti, kas Olimpiskajās spēlēs ir ieguvuši olimpiskās medaļas, pārstāvot kādu citu valsti. Sportisti sakārtoti alfabētiskā secībā pēc uzvārda.''
Jaunzemi (Lizuma pagasts)
Jaunzemi ir ciems Gulbenes novada Lizuma pagastā. Atrodas pagasta dienvidu daļā.
Apdzīvotā vieta atrodas pie autoceļa V436 un V436 krustojuma.
2010. gada Brazīlijas Grand Prix
2010. gada Brazīlijas Grand Prix izcīņa notika 2. novembrī Brazīlijā. Uzvaru izcīnīja Sebastiāns Fetels, otrais finišēja Fetela komandas biedrs Marks Vebers, trešais - Fernando Alonso.
Kvalifikācija
Piezīmes
31. trolejbusu maršruts (Rīga)
31. trolejbusu maršruts ir Rīgas sabiedriskā transporta trolejbusu maršruts, kurā pasažieru pārvadājumi tiek nodrošināti no Centrāltirgus Rīgas centrā līdz sociālās aprūpes centram "Ezerkrasti" (galapunkta nosaukums „Berģuciems"), Vidzemes priekšpilsētas Berģu apkaimē.
No 2022. gada 1. septembra aizvietoja 1. autobusu maršrutu.
Pieturvietas
31. autobusu maršrutā ir 63 pietura, virzienā Centrāltirgus—Berģuciems ir 31 pieturas, bet virzienā Berģuciems—Centrāltirgus ir 32 pieturas.
Silgraužu skansts
Silgraužu skansts ir vietējas nozīmes arheoloģiskais piemineklis Jelgavas novada Cenu pagastā, Iecavas upes labajā krastā pie Misas ietekas Iecavas upē.
Silgraužu skansts ir 1812. gada kara laika franču armijas nocietinājumu atliekas. To ietver aizsardzības grāvis un skansts ir apaugusi kokiem, tomēr, pēc arheologa Jura Urtāna domām, tā ir visvērtīgākā no visām Zemgales skanstīm.
Dedpūls 2
"Dedpūls 2" (en) ir 2018. gada amerikāņu supervaroņu filma, kuras režisors ir Deivids Leičs. Filma ir balstīta uz Marvel Comics tēlu ar tādu pašu nosaukumu. Filma ir turpinājums 2016. gada filmai "Dedpūls".
Galvenās lomas filmā atveido Raiens Renoldss, Morēna Bakarina, Džošs Brolins, T.J. Millers un Brianna Hildebranda. Filmas pirmizrāde notika Londonā.
Filmā Dedpūls izveido komandu "X-FORCE", lai aizsargātu kādu jaunu mutantu.
Ticīgais (filma)
"Ticīgais" (en) ir 2001. gada ASV drāma, kuras režisors un scenārija autors ir Henrijs Bīns. Galvenās lomas filmā atveido Raiens Goslings, Billijs Zeins, Terēze Rasela un Sammera Fīniksa. Filmas pirmizrāde notika Sandensas kinofestivālā.
Filmas galvenais varonis ir ebrejs Daniels Balints, kurš pieņem antisemītisko filozofiju. Filmas pamatā ir patiess stāsts par Denu Burosu, Amerikas nacistu partijas un Kukluksklana biedru, kurš veica pašnāvību pēc tam, kad The New York Times žurnālists atklāja, ka Dens ir ebrejs.
Šķerbiški
Šķerbiški, arī Šķerbiškas (ltg), ir ciems Aglonas novada Šķeltovas pagastā. Izvietojies pagasta dienvidaustrumu daļā 7 km no pagasta centra Šķeltovas, 25 km no novada centra Aglonas un 270 km no Rīgas.
Valstu ģerboņu galerija
Šajā Valstu ģerboņu galerijā ir attēli visu suverēno valstu ģerboņi.
Šķerbiški
Apdzīvotā vieta izvietojusies nomaļus no valsts nozīmes autoceļiem.
Purva dadzis
Purva dadzis () ir kurvjziežu dzimtas augu suga, kas plaši sastopama Eiropā, tostarp visā Latvijas teritorijā, un dažviet Āzijā. Atsevišķi eksemplāri un grupas aug mitrās, purvainās pļavās un zāļu purvos, mitros ūdenstilpju krastos.
Fedorki (Ņukšu pagasts)
Fedorki ir ciems Ņukšu pagastā, Ludzas novadā. Atrodas 272 km attālumā no Rīgas.
Sergejs Volkovs (šahists)
Sergejs Volkovs (ru; dzimis Saranskā) ir Krievijas starptautiskais lielmeistars šahā (1998).
Biogrāfija
Divas reizes izcīnījis bronzas medaļas Eiropas individuālajā šaha čempionātā: 2002. gadā Batumi un 2008. gadā Plovdivā. 2000. gadā Samārā uzvarējis Krievijas šaha čempionāta finālā.
Trīs reizes piedalījies Pasaules šaha čempionātos pēc izslēgšanas sistēmas:
Uzvarējis starptautiskos šaha turnīros Minskā (1996), Krasnodarā (1998), Krasnojarskā (1998), Stokholmas Rilton Cup turnīrā (2004/05, 2010/11), Voronežā (2009), Mihaila Čigorina memoriālā Sanktpēterburgā (2009), Pavlodarā (2014). 2006. gadā kopā ar Aleksandru Areščenko dalījis pirmo vietu starptautiskajā šaha turnīrā Menas salā.
Par panākumiem turnīros FIDE 1997. gadā Volkovam piešķīrusi starptautiskā meistara (IM), bet 1998. gadā - starptautiskā lielmeistara (GM) nosaukumu.
1996. gadā beidzis Mordovijas Valsts universitātes ekonomikas fakultāti.
Brestas rajons
Brestas rajons ir Brestas apgabala rajons Baltkrievijā. Robežojas ar Brestas apgabala Kamjaņecas, Žabinkas un Malaritas rajoniem, Brestu, kā arī Poliju un Ukrainu.
Noderīgi draugi
"Noderīgi draugi" (en) ir 2010. gada ASV romantiska komēdija, kuras režisors ir Vils Glaks. Galvenās lomas atveido Džastins Timberleiks, Mila Kūnisa, Patrīcija Klārksone, Dženna Elfmane, Braiens Grīnbergs, Ričards Dženkinss un Vudijs Harelsons. Filmas pirmizrāde notika Ņujorkā.
Dilans Hārpers un Džeimija Rellisa, kuri ir satikušies Ņujorkā, naivi tic, ka sekss netraucēs viņu draudzībai. Laika gaitā abiem parādās jūtas vienam pret otru, tomēr katrā tikšanās reizē viņi iemīlēšanos otrā noliedz.
Latvijas futbola izlase 2017. gadā
'''Latvijas futbola izlase 2017. gadā''' turpināja 2018. gada FIFA Pasaules kausa kvalifikācijas turnīru, kā arī aizvadīja vairākas draudzības spēles.
Sezonu Latvijas izlase uzsāka 25. martā, kad Pasaules kausa kvalifikācijas spēlē Šveices pilsētā Ženēvā tikās ar Šveices futbola izlasi un piedzīvoja zaudējumu ar 0:1. 28. martā draudzības spēlē Tbilisi Latvijas izlase tikās ar Gruzijas izlasi, zaudējot ar 0:5. Pēc spēles galvenais treneris Marians Pahars iesniedza atlūgumu un atkāpās no amata. par Latvijas izlases galveno treneri trešo reizi karjerā tika apstiprināts Aleksandrs Starkovs.
Aprīlī publicētajā FIFA Pasaules rangā Latvijas izlase noslīdēja uz zemāko vietu (124.) tās līdzšinējā vēsturē. Maijā pozīcija tika saglabāta, jūnija rangā izlase pakāpās par divām vietām, taču pēc diviem zaudējumiem — Portugālei un Igaunijai, jūlijā tā sasniedza jaunu antirekordu, noslīdot uz 130. vietu, bet augustā — uz 131. vietu. Augusta beigās izlase ar 1:3 zaudēja Ungārijai, bet septembra sākumā — ar 0:3 Šveicei, un atkal sasniedza jaunu antirekordu — 148. vietu FIFA rangā.
7. oktobrī Latvijas izlase nospēlēja neizšķirti 0:0 ar Fēru salām, bet 10. oktobrī pēdējā Pasaules kausa kvalifikācijas spēlē guva vienīgo uzvaru šajā gadā, ar 4:0 apspēlējot Andoru. 7. novembrī izlase aizvadīja neoficiālu pārbaudes spēli ar Saūda Arābiju. Sezonu izlase noslēdza ar zaudējumu draudzības spēlē Kosovai. Gada noslēgumā FIFA rangā Latvija ieņēma 132. pozīciju.
Tarnīsas
Tarnīsas ir ciems Valmieras novada Kocēnu pagastā. Atrodas pagasta dienvidu daļā.
Apdzīvotā vieta atrodas pie autoceļa V193.
Failiem.lv
Failiem.lv ir latviskais nosaukums mākoņskaitļošanas un datu glabāšanas platformai Files.fm, kuru izveidoja Jānis Viklis un Didzis Kalējs un publicēja, ar mērķi nodrošināt interneta lietotājiem ērtu un ātru failu apmaiņu vai glabāšanu. Platformu uztur un apkalpo SIA Files.fm. 2020. gadā Failiem.lv piedāvā datu glabāšanas, publicēšanas, sinhronizēšanas, pārdošanas un serveru nomas pakalpojumus.
Starptautiskajai servisa versijai platforma izmanto interneta domēnu files.fm.
Servisa pamatā ir freemium biznesa modelis un ir pieejami Pamata, Pro, Biznesa un Enterprise kontu veidi, kas nodrošina papildus funkcijas un diska vietu.
Lai uzkopētu un pārsūtītu failus ar unikālu saiti, nav nepieciešams veidot kontu. Šajā gadījumā pēc failu ielādes ir jānorāda automātisks dzēšanas termiņš - no 1 dienas līdz 2 mēnešiem.
Pamata kontiem ir 5GB bezmaksas diska vieta, taču lietotājiem ir atļauts kontā iekopēt vairāk datus - šajā gadījumā pārsniegto failu apjomam tiek automātiski uzstādīts viena mēneša dzēšanas termiņš.
Biznesa konta diska vieta ir pieejama uz visiem apakšlietotājiem, nodrošinot vienotu lietotāju pārvaldību un dalīšanos ar failiem uzņēmuma ietvaros.
Failiem var uzstādīt tikai privātu piekļuvi, dalīties tikai ar noteiktiem lietotājiem, kas ir idetificēti ar epasta adresi vai arī saites aizsargāt ar papildus paroli.
Pets Bērnss
Karjera
Par NHL treneri Bērnss kļuva 1988. gadā, kad sāka darbu Monreālas "Canadiens" vienībā. No 1992. līdz 1996. gadam Bērnss trenēja Toronto "Maple Leafs", savukārt no 1997. līdz 2001. gadam — Bostonas "Bruins" komandu. 2002.—03. un 2003.—04. gada sezonās trenēja Ņūdžersijas "Devils" vienību.
Bērnss trenējis arī Kanādas hokeja izlasi, 2008. gada Pasaules čempionātā būdams galvenā trenera Kena Hičkoka palīgs.
Fredriks Jensens
Fredriks Jensens (fi, dzimis ) ir somu futbolists, spēlē pussarga pozīcijā. Pašlaik (2020) Jensens pārstāv Vācijas Bundeslīgas komandu FC Augsburg un Somijas futbola izlasi.
LTV Ziņu dienests
LTV Ziņu dienests ir Latvijas Televīzijas struktūrvienība, kuras uzdevums ir veidot pašmāju un ārvalstu ziņu un diskusiju saturu televīzijā, internetā un sociālo tīklu platformās. Dienas laikā Ziņu dienests vidēji rada ap 4 stundām orģinālsatura. LTV Ziņu dienestam ir korespondentes ārzemēs — Briselē strādā Ilze Nagla, bet Lielbritānijā — Ilze Kalve.
Kopš 1986. gada Latvijas Televīzijas Ziņu dienests atrodas Latvijas Televīzijas augstceltnē Zaķusalā, Rīgā. Ziņu dienesta veidotie raidījumi galvenokārt tiek filmēti 2. studijā.
Kā pieradināt pūķi 3
"Kā pieradināt pūķi 3" (en) ir 2019. gada ASV animācijas filma, kura balstīta uz Kresidas Kovelas tāda paša nosaukuma grāmatām. Filmas režisors un scenārija autors ir Dīns Debluā. Galvenos tēlus angļu valodā ierunājuši Džejs Berušels, Amerika Ferera, Keita Blanšeta, Kreigs Fērgusons un F. Murejs Abrahams. Filmas pirmizrāde notika Austrālijā. Filma ir turpinājums 2010. gada filmai "Kā pieradināt pūķi" un 2014. gada filmai "Kā pieradināt pūķi 2".
Sižets
Filmas notikumi notiek gadu pēc iepriekšējās filmas notikumiem. Hikaps, Nezobs un citi turpina glābt notvertos pūķus un vest viņus uz Berku, kur pastāv pūķu un cilvēku utopija. Nezobs satiek pūķeni Gaismas Fūriju un iemīlas viņā. Hikaps sapņo par "Slēptās pasaules", pūķu drošās vietas, atrašanu. Viņš kopā ar Nezobu dodas ceļā, lai atrastu Slēpto pasauli, tomēr pa ceļam abiem būs jāaptur pūķu mednieks Grimmels, kurš ir vainīgs pie tā, ka Tumseju Fūrijas ir gandrīz izzudušas no Zemes virsmas.
LTV Ziņu dienests
LTV Ziņu dienestu no 2013. gada vada Iveta Elksne.
Vēsture
Latvijas Televīzijas Ziņu dienesta vēsture aizsākās 1958. gada 19. martā, kad pirmo reizi ēterā nonāca "Televīzijas sabiedriski politisko raidījumu pēdējās ziņas" jeb "Pēdējās ziņas". Tolaik raidījumu vadīja Valdis Čukurs un Laimdota Rone. Ziņu raidījumu diktori bija arī Gerda Riekstiņa-Sinkēviča, Zaiga Vīnerte-Dambe, Rihards Kalvāns un Uldis Deisons.
Pirmais raidījums
1958. gada 19. marta "Pēdējās ziņās" kopumā bija 15 sižeti. Tika ziņots par PSRS Augstākās padomes vēlēšanu rezultātiem, Ņikitas Hruščova politiskajām gaitām, kā arī par starptautisko pianistu konkursu Maskavā un plānotajiem Studentu dziesmu un deju svētkiem.
Televīzijas Panorāma
Pēc četru gada intensīva darba komandas veidošanā un tehniskā aprīkojuma papildināšanas 1962. gada 1. martā televīzijas ēterā pirmo reizi parādījās titrs "Televīzijas Panorāma". Pirmo "TV Panorāmu" vadīja Laimdota Rone un Valdis Čukurs.
20. gs. 60. gadu beigās "Panorāmas" redakciju veidoja tikai 10 štata darbinieku, taču pēc desmit gadiem tie bija jau 36 darbinieki.
Saturs krievu valodā
2021. gada 17. septembrī tika atklāta jaunā mazākumtautību multimediju platforma Rus.LSM. Tajā vienkopus skatāms Ziņu dienesta un Latvijas Radio 4 veidotais saturs krievu valodā. Raidījumi Zaķusalas televīzijas kompleksā tiek filmēti 3. studijā (bijušajā Panorāmas studijā). No 2021. gada 20. septembra vairākas reizes dienā tiek veidoti ziņu raidījumi:
LSM.LV
Latvijas Sabiedrisko mediju (Latvijas Televīzijas un Latvijas Radio) apvienotais ziņu portāls. Tajā ik dienas tiek publicētas Latvijas Televīzijas Ziņu dienesta veidotās ziņas. Portālā tās var gan lasīt teksta formā, gan arī skatīties kā video. Sadaļā "Ārpus ētera" LTV žurnālisti komentē un sniedz ieskatu tēmās gan ziņu virsrakstos, gan ārpus tiem.
Portāla LSM.LV redakcija atrodas Latvijas Televīzijas augstceltnē Zaķusalā, Rīgā.
REPLAY.LV
Vietnē atrodams gan Latvijas Televīzijas (arī Ziņu dienesta), gan arī Latvijas Radio veidotais saturs un tā arhīvs audio un video formātā.
LTV.LV
Vietnē atrodams tikai Latvijas Televīzijas orģinālraidījumu arhīvs, kā arī informācija par Latvijas Televīziju.
Sociālie mediji
LTV Ziņu dienestam ir sociālo mediju redakcija, kas visu diennakti seko notiekošajam Latvijā un pasaulē. Ziņu dienesta sociālo tīklu kontos Facebook, Twitter, Instgram, TikTok un YouTube tiek izvietoti vairāki desmiti ziņu katru dienu — gan Ziņu dienesta veidotie sižeti, gan grafikas, gan aktuālākās un svarīgākās ziņas Latvijā un pasaulē, kā arī tiešraides no preses koferencēm un svarīgiem notikumiem.
LTV Ziņu dienesta raidījumu Šodienas jautājums, Aculiecinieks, 1:1, kā arī interviju saturs audio formātā ir atrodams vietnē Spotify.
"Dzīvei nav melnraksta"
Rubrikā ir piedalījušies Markus Riva, Egils Levits, Rojs Rodžers, Jurijs Perevoščikovs, Liene Cipule, Linda Mūrniece, kā arī citas personības.
Video rubriku "Dzīvei nav melnkrasta" veido LTV Ziņu dienesta žurnālists Ēvalds Dukuls. Rubrika tika nominēta Latvijas Žurnālstu asociācijas Izcilības balvai 2019 kategorijā "Intervija/apraksts", bet balvu neieguva.
Latvijas Televīzijas Izcilības balvā rubrika "Dzīvei nav melnraksta" tika atzīta par 2019. gada labāko projektu sociālajos medijos.
Projekts "Būris"
Digitālā satura projekts "Būris" veidots 2021. gada augustā un septembrī, sadarbojoties dažādām Ziņu dienesta nodaļām un darbiniekiem. Projektā tika atspoguļotas sabiedrībā aktuālas tēmas — vakcinācija, partnerattiecību regulējums, vegānisms, patriotisms, dzimumu līdztiesība, kā arī citas.
"Būra" audiovizuālais saturs tiek izvietots sabiedrisko mediju portālā LSM, Ziņu dienesta sociālo mediju kontos, kā arī projeka "16+" YouTube kanālā un platformā Rus.LSM.
Raidījuma dueļu vadītājs un projekta līdzveidotājs ir LTV Ziņu dienesta žurnālists Ēvalds Dukuls.
2. studija (S-2)
Sākotnēji studija izmantota dažādām pārraidēm. 2014. gadā studija tika iekārtota ziņu raidījumiem krievu valodā. Studijā filmēts arī LTV Sporta redakcijas veidotais raidījums Sporta studija. 2021. gada vasarā tika veikti 2. studijas pārbūves darbi, izbūvējot vienotu Ziņu dienesta studiju. Rīta Panorāma 2021. gada 30. augustā bija pirmais pārraidītais raidījums no jaunās studijas.
Ziņu studijas pārbūves izmaksas — 900 000 eiro. Summā ietilpst dekorāciju izbūve, LED ekrānu iegāde, specializēto mēbeļu uzstādīšana, kā arī jauna raidījumu grafiskā un muzikālā noformējumu izveide.
3. studija (S-3)
Kopš Zaķusalas televīzijas kompleksa atklāšanas 1986. gadā līdz 2021. gada augustam studijā tika filmēti galvenie LTV Ziņu dienesta raidījumi. 3. studijā filmēti arī ziņu speicālizlaidumi, neilgu brīdi veidoti ziņu raidījumi krievu valodā. Pēdējais raidījums, kas pārraidīts no 3. studijas pirms rekonstrukcijas, bija vakara Laika ziņas 2021. gada 29. augustā.
2021. gada septembrī norisinājās 3. studijas pārbūves darbi, lai to pielāgotu multimediju platformas Rus.LSM vajadzībām. Rekonstruētā studija svinīgi atklāta 17. septembrī ar ASV un Lielbritānijas amatpersonu dalību. Tajā pašā dienā notika multimediju mazākumtautības platformas atklāšanas maratons trīs stundu garumā — Большой рестарт (Lielais restarts). Studijas pārbūves izmaksas — 450 000 eiro. Summā ietilpst studijas dekorāciju izbūve, ekrānu iegāde, studijas režijas modernizēšana, robotkameru iepirkšana.
Jurijs Bespalovs
Jurijs Bespalovs (dzimis, miris ) bija Latvijas uzņēmējs un futbola funkcionārs, FK Ventspils prezidents.
Biogrāfija
Absolvējis Latvijas Valsts universitāti. Vadījis un bijis līdzīpašnieks vairākām tranzītbiznesa kompānijām. Darbojies arī uzņēmumos "Ventamonjaks" kā valdes loceklis un "Ventamonjaks serviss" kā padomes priekšsēdētājs. Iekļauts Latvijas miljonāru sarakstos. Laikā no dibināšanas brīža 1997. gadā līdz 2005. gadam J. Bespalovs bija FK Ventspils viceprezidents (prezidenta pienākumus pildīja Oļegs Stepanovs).
Pēc tam līdz pat savai nāvei 2012. gadā viņš bija kluba prezidents. Tāpat bijis valdes loceklis vairākās biedrībās, tai skaitā Latvijas Futbola federācijā, biedrībā "Ventspils olimpiskā cerība", Ventspils jauniešu futbola klubā un vingrošanas klubā "Ventspils".
Miris no akūtas sirds mazspējas.
MEASAT
MEASAT Global Berhad (MGB, agrākais nosaukums Malayan Tobacco Company) ir Malaizijas pārvaldītājsabiedrība. Tai pieder vairāki pavadoņu sakaru operatori ar MEASAT un AFRICASAT sērijas ģeostacionārajiem pavadoņiem. Uzņēmums piedāvā televīzijas retranslācijas, Direct-To-Home (DTH) platformu un datu pārraides pakalpojumus vairāk nekā 150 valstīs Āzijā, Āfrikā, Eiropā un Austrālijā.
Struktūra
MEASAT Global Berhad meitas uzņēmumi:
Binariang Satellite Systems
1993. gadā dibināts Malaizijas sakaru operators Maxis. Tas izveidoja pavadoņu nodaļu ar mērķi sniegt sakaru pakalpojumus ar pavadoņu starpniecību.
1994. gada 17. maijā ar ASV uzņēmumu Hughes Space and Communications International noslēgts līgums par sakaru pavadoņa izgatavošanu uz platformas HS-376 bāzes. Projekts nosaukts par Malaysia-East Asia Satellite ("Malaizijas Austrumāzijas pavadonis", MEASAT). 30. novembrī pasūtīts otrs HS-376 pavadonis. Saskaņā ar līgumu Hughes arī izgatavoja un Lankavi salā uzstādīja kosmisko aparātu kontroles staciju, kā arī apmācīja Malaizijas speciālistus. Pirmais pavadonis MEASAT-1 orbītā palaists un izvietots ģeostacionārajā orbītā punktā 91,5 grādi austumu garuma. Tas bija Malaizijas pirmais Zemes mākslīgais pavadonis. Otrs MEASAT-2 palaists pozīcijā 148° A.
1998. gada oktobrī British Telecommunications plc ieguva 33,3 % Maxis kapitāldaļu. Pavadoņu bizness tika atdalīts kā atsevišķs uzņēmums ''Binariang Satellite Systems Sdn. Bhd.''
Malayan Tobacco Company
dibināts uzņēmums Malayan Tobacco Company (MTC), kurš nodarbojās ar tabakas produktu ražošanu, importu un tirdzniecību.
Greivuļi (Audriņu pagasts)
Greivuļi ir skrajciems Rēzeknes novada Audriņu pagastā, kādreiz bija vienota apdzīvota vieta ar Vērēmu pagasta Greivuļiem.
MEASAT
Malayan Tobacco Company
MTC pārtrauca tabakas biznesu.
Greivuļi (Audriņu pagasts)
Ciems ir izveidojies ap „Greivuļu krustojumu” (A12 un P36 ceļu krustojums). 1888. gadā Makašānu pagasta Greivuļos tika atklātas ūdensdzirnavas, kuras pārstrādāja labību, apstrādāja vadmalu un vilnu.
Kopš 1976. gada Greivuļos, pie Rēzeknes pilsētas attīrīšanas iekārtām, darbojas testēšanas laboratorija, kas pašlaik ir viena no SIA „Rēzeknes Ūdens” struktūrvienībām.
MEASAT
Malayan Tobacco Company
MTC kļuva par investīciju pārvaldītājsabiedrības uzņēmumu, pēc pavadoņu sakaru operatora ''Binariang Satellite Systems Sdn. Bhd.'' iegādes.
MEASAT Global Berhad
Malayan Tobacco Company mainīja nosaukumu uz MEASAT Global Berhad, tādējādi atspoguļojot savu pamatbiznesu nosaukumā. 2004. gadā ''Binariang Satellite Systems Sdn. Bhd. pārdēvēts par MEASAT Satellite Systems Sdn. Bhd.''.
Jānis Stendzenieks
Jānis Stendzenieks (dzimis, miris ) bija latviešu vieglatlēts, startēja šķēpa mešanas sacensībās.
1936. gadā šķēpu raidījis 54,10 m tālumā, 1938. gadā pārvarējis 60 m atzīmi (60,80 m), pēc gada atradās otrajā vietā pēc Oto Jurģa šķēpa metēju rangā ar 62,96 m tālu raidījumu.
pirmo reizi karjerā labojis Latvijas rekordu — 69,35 m, nākamā gada Stendzenieks kļuva par pirmo latvieti, kas šajā disciplīnā pārsniedzis 70 m robežu — šķēps tika raidīts 70,80 m tālumā. Pēdējā reizē pirms emigrācijas sportists raidīja šķēpu 68,80 m tālumā (1944. gada vasara).
1948. gadā neilgi pirms vasaras olimpiskajām spēlēm Londonā viņš Apvienotās Karalistes pilsētā Linkolnā sasniedza rezultātu 71,31 m, tā gada olimpiskajās spēlēs uzvarētāja rezultāts bija 69,76 m. Vēlāk pārcēlās uz dzīvi Čīlē, kur 1950. gadā kļuva par kontinenta neoficiālo čempionu — 67,19 m.
Pēc sportista karjeras beigām kopā ar citu Čīlē dzīvojošu latvieti Edgaru Laipenieku strādāja par vieglatlētikas treneriem Čīles izlasē.
Feklistovka
Fekļistovka ir ciems Silmalas pagastā, Rēzeknes novadā. Atrodas 230 km attālumā no Rīgas.
Luizau
Andersons Luiss da Silva (pt, dzimis ), pazīstams kā Luizau (Luisão), ir bijušais Brazīlijas futbolists, spēlēja aizsarga pozīcijā, bijis Brazīlijas futbola izlases dalībnieks.
Savu karjeru sācis Brazīlijas komandās Juventus un Cruzeiro. 2003. gadā pievienojies Portugāles klubam Benfica, kuras rindās pavadījis 16 sezonas. Kopumā Porto komandā aizvadījis 538 mačus, kuru laikā izcīnījis 20 titulus, tostarp sešus Premjerlīgas titulus un trīs Portugāles kausus. Luizau pieder kluba rekords par visvairāk aizvadītajām starptautiskajām spēlēm (127), visvairāk tituliem (20) un visvairāk aizvadītajām spēlēm kā komandas kapteinim (414).
Brazīlijas futbola izlasi pārstāvējis no 2001. līdz 2011. gadam. Piedalījies 2006. un 2010. gada FIFA Pasaules kausā. Ar izlasi uzvarējis 2004. gada Copa América.
Sasniegumi
Cruzeiro
Benfica
Brazīlija
Padminī Routa
Padminī Routa (or, en; dzimusi Orisā) ir Indijas starptautiskā lielmeistare šahā (2010).
Biogrāfija
Šahu sākusi spēlēt deviņu gadu vecumā. Divas reizes pēc kārtas uzvarējusi Indijas junioru šaha čempionātā U13 vecuma grupā, kā arī Āzijas junioru šaha čempionātā U12 vecuma grupā (2005, 2006). 2008. gadā uzvarējusi Āzijas un Pasaules junioru šaha čempionātos U14 vecuma grupā. 2009. gadā uzvarējusi Āzijas junioru šaha čempionātā U20 vecuma grupā. 2010. gadā uzvarējusi Indijas junioru šaha čempionātā U19 vecuma grupā un ieguvusi bronzas medaļas gan Āzijas, gan Pasaules junioru šaha čempionātos.
2011. gada Āzijas individuālajā sieviešu šaha čempionātā dalījusi 2.-6. vietu, bet 2018. gadā uzvarējusi šajā turnīrā. Divas reizes pēc kārtas uzvarējusi Indijas sieviešu šaha čempionātā (2014, 2015). 2015. gadā uzvarējusi Nāciju Sadraudzības individuālajā sieviešu šaha čempionātā.
2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Elinu Danieljanu, 2. kārtā uzvarējusi Džao Sjue, bet 3. kārtā zaudējusi Taņai Džunji. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Žansajai Abdumalikai.
2021. gada novembrī Rīgā ierindojusies 44. vietā 2021. gada "FIDE Chess.com Grand Swiss" turnīrā sievietēm.
Pārstāvējusi Indijas komandu lielākajos komandu šaha turnīros:
Par panākumiem turnīros FIDE 2007. gadā Routai piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu. 2015. gadā saņēmusi starptautiskā vīriešu meistara (IM) nosaukumu.
Retro partija
Retro partija (en, fr) ir retrogrādās analīzes šaha uzdevums. Risinātāja uzdevums ir, sākot no šaha partijas sākumstāvokļa, atrast gājienus, kas tieši norādītajā gājienu skaitā, novestu pie uzdevumā dotās pozīcijas (tādējādi pierādot, ka dotā pozīcija norādītajā gājienu skaitā ir sasniedzama). Retro partiju sauc par īsāko retro partiju (en), ja dotai pozīcijai nav īsāka risinājuma. Šajā gadījumā risinātāja uzdevums ir vienkārši izveidot iespējami īsāko partiju, kas beidzas ar doto pozīciju.
Retro partijas pieraksta notācija
Pieraksta piemēri:
Asais dadzis
Asais dadzis () ir kurvjziežu dzimtas augu suga. Tā ir sastopama Eiropā, Rietumāzijā un Ziemeļāfrikā, kā arī ir plaši ieviesusies ārpus pamatareāla kā nezāle. Asais dadzis ir bieži sastopams visā Latvijas teritorijā. Atsevišķi eksemplāri un izklaidus grupas aug atmatās, ganībās, tīrumos, nezālienēs un ceļmalās.
Varaždina
Varaždina (hr, ) ir pilsēta Horvātijas ziemeļos. 2015. gadā dzīvoja 46,3 tūkstoši iedzīvotāju. Tas ir Varaždinas župānijas administratīvais centrs. Pilsēta atrodas 81 km uz ziemeļiem no Horvātijas galvaspilsētas Zagrebas, Dravas upes krastos.
Spīdola (studenšu korporācija)
Studenšu korporācija Spīdola ir slēgta, nacionāla, akadēmiska mūža organizācija.
Vārds "Spīdola" ņemts no latviešu dzejnieka Raiņa daiļdarba "Uguns un nakts", kur Spīdola simbolizē latviešu nacionālo kultūru un mākslu. Spīdola — cīnītāja par taisnību, brīvību, Tēvzemi, tās valodu, kultūru un daili.
Krāsas
Studenšu korporācijas Spīdola krāsas ir zelts-violets-balts. Tās simbolizē:
Devīzes
Studenšu korporācijas Spīdola devīzes ir:
Tēvzemei, zinātnei un dailei. Mainīgā, mainies uz skaidrību! Concordia nostra perpetua sit! (Lai mūsu vienprātība būtu mūžīga!)
Dibināšana
Par spīti trūkumam, neērtībām un citām grūtībām Pinebergā, Vācijā esošās studentes juta vajadzību latviešu studējošajām sievietēm būt organizētām un neatpalikt no Latvijas laikā akadēmiski izglītotajām arī sabiedrisko aktivitāšu ziņā. Tā kā vecās Latvijas laika korporācijas bija slēgtas, radās doma par jaunu korporāciju radīšanu. Un tā vakarā sveču gaismā Baltijas Universitātes Aula Magna pagrabā, pulcējoties 30 studentēm, tika dibināta studenšu korporācija Spīdola. Tika izvēlētas arī Spīdolu krāsas un devīzes.
Komāns tika garantēts pie studenšu korporācijas Dzintra Eslingenā. Tā dzintras kļuva par mūsu krustmātēm un mēs par dzintru krustmeitām.
Spīdola krāsas atklāja.
Studenšu korporācija Spīdola Pinebergā kuplināja savu pulku ar 5 coetiem.
Balstiesības Studenšu Prezidiju Konventā Spīdola ieguva Ņujorkā, ASV.
Trimda
Pēc Baltijas Universitātes darbības beigšanas 1949. gada rudenī Spīdolas darbību pārņēma Filistru biedrība. spīdolas Ņujorkā dibināja Ņujorkas kopu, tā paša gada 10. oktobrī korporācijas biedres Sidnejā uzsāka aktīvu darbību Sidnejas kopā.
tika dibināta korporācijas kopa Toronto. Aktīvai darbībai bija nepieciešams „audzināt, lai augtu, un veidot, lai veidotos", tādēļ meiteņu solījumu deva 6. coetus (pirmais pēc Vācijas).
Kopas radās arī Klīvlandē, Mičiganā, Melburnā, Pertā, Vācijā, Zviedrijā, kā arī kuplinājās coetus skaits.
Spīdolas kopas centās piesaistīt jaunas locekles, lai studentēm būtu kur satikties un tās nepazustu latviešu sabiedrībai.
Latvijas kopas dibināšana
Spīdola tika reģistrēta Latvijas Universitātē.
, klātesot spīdolām no trimdas zemēm, Brīvības coetus saņēma krāsas.
Spīdola tika reģistrēta Latvijas Republikas Tieslietu ministrijā.
Spīdolas ir mitinājušās:
2014.gada rudenī uzņemts jau 72. coetus. Studenšu korporācija Spīdola turpina augt un attīstīties, lai savā mainībā un vienprātībā turpinātu kalpot tēvzemei, zinātnei un dailei.
Spīdolas
Ievērojamas spīdolas bijušas Vaira Vīķe-Freiberga un Aina Blinkena.
Bespalovs
Bespalovs (ru; sieviešu dzimtē Bespalova (Беспалова)) ir krievu cilmes uzvārds. Cilvēki ar šo uzvārdu:
Koordinācijas padome (Baltkrievija)
Koordinācijas padome varas nodošanai (be; ru) ir nevalstiska organizācija Baltkrievijā, ko izveidoja prezidenta amata kandidāte Svjatlana Cihanouska, lai veicinātu demokrātisku varas nodošanu. Padome tika izveidota līdz ar 2020. gada Baltkrievijas iedzīvotāju protestiem pret apstrīdētajām prezidenta vēlēšanām. Tajā ir 600 biedru, kurus pārstāv septiņu dalībnieku prezidijs. Pirmā padomes tikšanās notika 18. augustā. Šobrīd visi Koordinācijas padomes prezidija locekļi atrodas apcietinājumā vai ārpus Baltkrievijas.
Prezidijs
19. augustā padome ievēlēja septiņu dalībieku prezidiju. Prezidija locekļi:
Nozieguma rēbuss
"Nozieguma rēbuss" (en) ir 2002. gada ASV psiholoģisks trilleris, kura režisors un producents ir Barbets Šrēders. Galvenās lomas filmā atveido Sandra Buloka, Bens Čaplins, Raiens Goslings un Maikls Pits. Filmas pirmizrāde notika.
Divi apdāvināti vidusskolnieki Ričards un Džastins veic "perfektu" slepkavību un iesaistās intelektuālās sacensībās ar pieredzējušu slepkavību izmeklētāju.
Valsts aizsargājamie kultūras pieminekļi Lielvārdes novadā
Šajā lapā apkopoti valsts aizsargājamie kultūras pieminekļi Lielvārdes novadā.
Drahičinas rajons
Drahičinas rajons jeb Drogičinas rajons  ir Brestas apgabala rajons Baltkrievijā. Robežojas ar Brestas apgabala Kobrinas, Bjarozas un Ivanavas rajoniem, kā arī Ukrainu.
Upes Kudiņi
Upes Kudiņi, arī Upes Kūdeņi, Upes Kūdiņi (ltg), ir ciems Aglonas novada Šķeltovas pagastā. Izvietojies pagasta centrālajā daļā 4 km no pagasta centra Šķeltovas, 14 km no novada centra Aglonas un 247 km no Rīgas.
Apdzīvotā vieta izvietojusies pie autoceļa V641, Aksenovas ezera rietumu krastā pie Dubnas iztekas no tā.
Upes Kudiņos atrodas vietējas nozīmes arheoloģijas piemineklis — Upes Kudiņu apmetne.